Proton Saga (generasi ketiga)

Proton Saga generasi ketiga, dengan kod nama P2-13A merupakan sebuah sedan bersegmen A yang direkabina oleh pengeluar kenderaan buatan Malaysia Proton. Kenderaan ini dirasmikan pada tanggal 28 September 2016 sebagai pengganti rasmi bagi Proton Saga generasi kedua.

Saga generasi ketiga ini berasaskan platform Saga FLX , dan ia berkongsi enjin VVT 1.6 liter dari Proton Iriz. Proton telah merekayasa semula sepenuhnya reka bentuk luaran Saga yang baharu. Bahagian dalamannya turut telah dirombak semula dan diperhalusi dengan penekanan kepada pengurangan NVH.

Saga generasi ketiga ini telah ditempatkan sebagai sedan aras permulaan, lagi bawah daripada Persona yang lebih besar dengan segmen B. Tahap piawai keselamatan juga telah dipertingkatkan dengan pengenalan kawalan kestabilan elektronik (ESC) dan struktur badan yang 20% lebih kuat. ASEAN NCAP telah menganugerahkan penarafan keselamatan sebanyak 4 bintang untuk Saga baharu.

Sejarah

Pasca pelancaran 

Proton Saga generasi ketiga telah dilancarkan secara rasminya pada tanggal 28 September 2016 bertempat di Setia City Convention Centre, Shah Alam, Malaysia. Acara pelancaran telah diliputi dalam satu siaran langsung eksklusif oleh  paultan.org , dan disahkan pelancarannya oleh Khairy Jamaluddin bagi pihak Kementerian Belia dan Sukan Malaysia.

Saga generasi ketiga merupakan model Proton terbaru yang menggunakan plat nama yang sedia ada, dan secara langsung menggantikan Saga generasi kedua yang telah dihasilkan bermula awal tahun 2008 hingga akhir 2016. Saga yang baru dilancarkan lebih kurang sebulan selepas  Persona baru yang lebih besar dan lebih canggih.

Saga generasi ketiga ini berdasarkan platform Saga FLX, tetapi rekabentuk luaran dan dalamannya telah direkabentuk semula sepenuhnya. Saga baru dikuasakan oleh gabungan enjin 1.3 liter VVT dan transmisi CVT daripada Iriz, malah kedua-dua enjin dan transmisi telah diperhalusi lagi untuk meningkat kecekapan bahan api, mengurang NVH dan memberikan pengalaman pemanduan yang lebih lancar.

Sewaktu pelancaran, 4 varian Saga baharu telah diperkenalkan, iaitu Standard MT, Standard CVT, Executive CVT and Premium CVT. Kepelbagaian tahap trim dibezakan dari segi kit, penambahbaikan kosmetik dan ciri-ciri keselamatan, tetapi selain daripada itu, dari aspek mekanikal semua varian adalah sama.

Beg udara berkembar dijadikan sebagai standard merentasi seluruh varian, tetapi ABS tidak boleh didapati pada peringkat permulaan Standard, dan ESC hanya dikhaskan untuk varian tertinggi Premium. ASEAN NCAP telah menganugerahkan penarafan empat bintang bagi semua varian Saga baru. Harga Saga baharu adalah dalam lingkungan RM36,800 sehingga RM45,800.

Sehingga 17 Oktober 2016, Proton telah menerima 6,000 tempahan untuk Saga baru, di mana 1,000 daripadanya telah dihantar. Proton menyasarkan jualan sebanyak 5,000 unit sebulan.

Proton telah mengumumkan rancangan untuk mengeksport Saga generasi ketiga untuk pemanduan sebelah kanan dalam pasaran ASEAN, serta di Chile. Pengeluaran untuk pasaran eksport akan bermula pada awal 2017.

Anugerah dan pengiktirafan 

 Anugerah Bintang Meningkat Naik - Anugerah Grand Prix ASEAN NCAP 2016
 Kereta Nilai Untuk Wang - Anugerah Kereta Tahunan Malaysia (COTY) 2017
 Sedan Kompak Terbaik - Anugerah Kereta Tahunan (VOTY) DSF.my Allianz 2018
 3 Kereta Bandar Terbaik Malaysia - Anugerah Aurizn 2018 'Kereta Tahunan Malaysia'
Kereta Bajet (Pemenang Gangsa) - Anugerah Pilihan Ramai Carlist.my 2018

Rujukan

Pautan luar 

 Laman sesawang Proton Saga 

Saga (generasi ketiga)
Kereta subpadat